A római katolikus nemesi származású brotkzai Móga család sarja. Brotzkai Móga János és Radl Rozália gyermekeként született Brockón 1784-ben. Mindezek ellenére a román nemzetiségű katonák a szabadságharc honvédhadseregében című tanulmány szerint családja román származású volt és eredeti neve Ioan Moga. A császári hadsereg főhadnagyaként harcolt a napóleoni háborúkban. 1809. július 6-án a wagrami csatában súlyosan megsebesült, ezért 1810-ben nyugállományba helyezték. 1813-ban századosként újra belépett a hadseregbe és sikeres karriert elérve 1842 augusztusában vezérőrnaggyá, 1848 júniusában altábornaggyá léptették elő.